Hertug av Albany

Hertug av Albany er en tittel som tidligere i en del tilfeller ble gitt til en yngre sønn av den skotske, og senere den britiske monarken, spesielt i husene Stuart og Hannover.

Hertugdømmet ble først opprettet i 1398 av Robert III av Skottland for broren Robert Stewart. Territoriet var vagt definert, men tilsvarte omtrent pikternes kongedømme, nord for Forth. Den første opprettelsen ble inndratt i 1425 da den andre hertugen begikk høyforræderi.

Tittelen ble nyopprettet i 1458 for Alexander Stewart, men bortfalt igjen da hans sønn John døde uten arvinger. I 1451 ble den igjen opprettet, denne gang for Arthur, andre sønn av Jakob V av Skottland, som døde bare åtte dager etter dåpen. I 1604 ble den opprettet for fjerde gang, for Charles, sønn av Jakob VI. Da han kom på tronen i 1625 ble tittelen innlemmet i kronen.

Den ble neste gang opprettet i 1660 av Karl II for broren James. Da han i 1685 etterfulgte Karl på tronen ble den igjen innlemmet i kronen. Tronpretendenten Charles Edvard Stuart gav tittelen hertuginne av Albany til sin uektefødte datter Charlotte; denne opprettelsen regnes ikke med i den offisielle listen.

Under Hannoverkongene ble tittelen kombinert med hertug av York, slik at prinser fikk tittelen hertug av York og Albany. Tittelen ble brukt alene igjen i 1881, da Victoria gav den til sin fjerde sønn Leopold. Hans sønn Carl Eduard ble i 1919 fratatt tittelen fordi han hadde deltatt i første verdenskrig på tysk side.

I henhold til Titles Deprivation Act 1917 kan mannlige, rettlinjede arvinger av siste tittelinnehaver søke kronen om å få tittelen restaurert. Pr. 2006 er dette ikke blitt gjort. Arvingen var på samme tidspunkt den andre Carl Eduards oldebarn Hubert av Sachsen-Coburg-Gotha. Han har ikke arverett til Huset Sachsen-Coburg-Gotha fordi hans bestefar inngikk et morganatisk ekteskap, men dette påvirker bare den tyske fyrstelige tittelen og ikke den britiske adelige.

Hertuger

Første opprettelse

NavnFødtFikk tittelenDødMerknaderRobert StewartCa. 134013981420Murdoch Stewart136214201425Tittelen inndratt 1425

Andre opprettelse

NavnFødtFikk tittelenDødMerknaderAlexander StewartCa. 145414581485John Stewart148114851536Døde uten arvinger

Tredje opprettelse

NavnFødtFikk tittelenDødMerknaderArthur Stewart154115411541Døde åtte dager etter dåpen

Fjerde opprettelse

NavnFødtFikk tittelenDødMerknaderHenry Stuart, lord Darnley154515651567James Stuart, hertug av Rothesay156615671625Innlemmet i kronen 1567

Femte opprettelse

NavnFødtFikk tittelenDødMerknaderCharles Stuart160016041649Innlemmet i kronen 1625

Sjette opprettelse

NavnFødtFikk tittelenDødMerknaderJames Stuart163316601701Innlemmet i kronen 1685

Syvende opprettelse

NavnFødtFikk tittelenDødMerknaderLeopold, hertug av Albany185318811884Carl Eduard av Sachsen-Coburg-Gotha188418841954Tittelen inndratt 1919

 Fiktive hertuger av Albany 
William Shakespeares drama Kong Lear har i «hertugen av Albany» en betydelig figur som er gift med tittelfigurens datter Goneril.«Duke of Albany», Digital Theatre Plus

I filmen Kate & Leopold (2001), en romantisk komedie, er tittelfiguren Leopold framstilt som hertugen av Albany. Han er imidlertid ikke ment å være identisk med den historiske prins Leopold, hertug av Albany, som ville ha holdt tittelen på denne tiden, men er en fiktiv figur som ikke er medlem av den kongelige familie.

 Referanser 

Se også
 Hertug av York (for hertuger med kombinasjonstittelen hertug av York og Albany)

Albany